 Waxa ugu wayn ee laga barankaro Dagaalladaan ayaa ah in uu isbadal ku yimid aragtidii laga aaminsanaa Shabaab ee ahayd in aanay ku dhiirankarin Shacabku in ay ka hor yimaadaan Fikir iyo Ficil intaba, waxaa kaloo soo ifbaxaysa heerka uu gaaray nacaybka Shacabka ee Shabaab oo ahaa mudaba mid isisoo tarayay ilaa uu hadda soo gaaray in Shacab u abaabulan hab Qabiil, mid Deegaan iyo xitaa Shaqsi shaqsi ay diidayaan Amarada Shabaab walibana Qori kala hortagayaan, hadana ay awoodaan in ay ka hadlaan Warbaahinta iyagoo sheegaya magacyadooda iyo halka ay joogaan taas oo ah wax cusub oo aan horay loo baran, ugu danbayna waxaan arkaynaa Shabaab oo dab ku qabtay halkii ugu danbaysay ee ay Dugsanayeen oo ah Shacabka hadda ay Dhufays-yada isku qodanayaan. 